CELEX: 32019D1316
Language: lt
Date: 1563148800000
Title: 2019 m. liepos 15 d. Tarybos sprendimas (ES) 2019/1316 dėl Jungtinių Amerikos Valstijų ir Europos Sąjungos susitarimo dėl aukštos kokybės jautienos tarifinės kvotos, nurodytos Atnaujintame susitarimo memorandume dėl galvijienos iš galvijų, kuriuos auginant nebuvo naudoti tam tikri augimą skatinantys hormonai, importo ir dėl Jungtinių Valstijų kai kuriems Europos Sąjungos produktams taikomų padidintų muito tarifų, dalies skyrimo Jungtinėms Valstijoms (2014 m.) pasirašymo Europos Sąjungos vardu

5.8.2019   
               
               
                  LT
               
               
                  Europos Sąjungos oficialusis leidinys
               
               
                  L 205/10
               
            
         TARYBOS SPRENDIMAS (ES) 2019/1316
         2019 m. liepos 15 d.
         dėl Jungtinių Amerikos Valstijų ir Europos Sąjungos susitarimo dėl aukštos kokybės jautienos tarifinės kvotos, nurodytos Atnaujintame susitarimo memorandume dėl galvijienos iš galvijų, kuriuos auginant nebuvo naudoti tam tikri augimą skatinantys hormonai, importo ir dėl Jungtinių Valstijų kai kuriems Europos Sąjungos produktams taikomų padidintų muito tarifų, dalies skyrimo Jungtinėms Valstijoms (2014 m.) pasirašymo Europos Sąjungos vardu
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 5 dalimi,
         atsižvelgdama į Europos Komisijos pasiūlymą,
         kadangi:
         
                     (1)
                  
                  
                     Tarybos reglamentu (EB) Nr. 617/2009 (1) Sąjunga leido pradėti naudoti aukštos kokybės galvijienos metinę tarifų kvotą (toliau – TK);
                  
               
                     (2)
                  
                  
                     2018 m. spalio 19 d. Taryba įgaliojo Komisiją Sąjungos vardu pradėti derybas su Jungtinėmis Amerikos Valstijomis dėl TK taikymo, įskaitant TK paskirstymą šalims, siekiant galutinai išspręsti Pasaulio prekybos organizacijos (PPO) ginčą byloje DS26 („EB – su mėsa ir mėsos produktais susijusios priemonės (hormonai)“). Derybos su Jungtinėmis Valstijomis buvo sėkmingai baigtos 2019 m. vasario 27 d.;
                  
               
                     (3)
                  
                  
                     2018 m. spalio 19 d. Taryba įgaliojo Komisiją, laikantis taikomų PPO taisyklių tiek, kiek būtina, ir nesukuriant jokio pagrindo bet kokios formos kompensacijoms, siekti susitarti su kitomis pagal TK svarbiomis tiekiančiomis šalimis dėl TK paskirstymo šalims. Kitos svarbios tiekiančiosios šalys raštu patvirtino, kad jos pritaria TK paskirstymui šalims;
                  
               
                     (4)
                  
                  
                     todėl Susitarimas turėtų būti pasirašytas su sąlyga, kad jis bus sudarytas vėliau,
                  
               PRIĖMĖ ŠĮ SPRENDIMĄ:
         
            1 straipsnis
            Įgaliojama Sąjungos vardu pasirašyti Jungtinių Amerikos Valstijų ir Europos Sąjungos susitarimą dėl aukštos kokybės jautienos tarifinės kvotos, nurodytos Atnaujintame susitarimo memorandume dėl galvijienos iš galvijų, kuriuos auginant nebuvo naudoti tam tikri augimą skatinantys hormonai, importo ir dėl Jungtinių Valstijų kai kuriems Europos Sąjungos produktams taikomų padidintų muito tarifų, dalies skyrimo Jungtinėms Valstijoms (2014 m.) su sąlyga, kad minėtas susitarimas bus sudarytas (2).
         
         
            2 straipsnis
            Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti Susitarimą.
         
         
            3 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2019 m. liepos 15 d.
            
               
                  Tarybos vardu
               
               
                  Pirmininkas
               
               J. LEPPÄ
            
         
         
            (1)  2009 m. liepos 13 d. Tarybos reglamentas (EB) Nr. 617/2009, kuriuo leidžiama pradėti naudoti aukštos kokybės galvijienos autonominę importo tarifų kvotą (OL L 182, 2009 7 15, p. 1).
         
            (2)  Susitarimo tekstas bus paskelbtas kartu su sprendimu dėl jo sudarymo.